पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण का असर अब बिजली विभाग पर भी दिख रहा है। संक्रमण की तेज रफ्तार के कारण व्यवस्था बदल दी गई है। अब मई माह में स्पॉट बिलिंग नहीं होगी, जिससे उपभोक्ताओं को अपने रजिस्टर्ड मोबाइल नंबर से 7666008833 नंबर पर मिस्ड कॉल कर जानकारी लेनी होगी। विभाग विशेष परिस्थिति में ही काउंटर पर लोगों को आने की इजाजत देगा।
मई में कोरोना के पीक होने के अंदेशा पर बदली व्यवस्था
बिजली विभाग का कहना है कि कोरोना का संक्रमण तेजी से बढ़ रहा है और इसमें हर तरह से खतरा है। इस माह विभाग स्पॉट बिल नहीं करेगा। ऐसे में बिजली का बिल औसत खपत पर आधारित होगा। यह कोरोना के कारण किया जा रहा है। संक्रमण का खतरा हर तरफ है। विभाग के कर्मचारियों से लेकर उपभोक्ता तक की सुरक्षा को लेकर विभाग काम कर रहा है।
मिस्ड कॉल से मिलेगी सारी जानकारी
बिजली विभाग के अधिकारियों का कहना है कि उपभोक्ता अपने रजिस्टर्ड मोबाइल नंबर से 7666008833 नंबर पर मिस्ड कॉल कर जानकारी ले सकते हैं या फिर वह sbpdcl.co.in पर ऑनलाइन बिल देख सकते हैं। साउथ बिहार पावर डिस्ट्रीब्यूशन ने लोगों से अपील की है कि लॉकडाउन के दौरान बिजली का बिल जरूर जमा करें।
ऑनलाइन पर 1% का फायदा
साउथ बिहार पावर डिस्ट्रीब्यूशन का कहना है कि ऑनलाइन बिल पेमेंट को प्राथमिकता दी जाएगी। ऑनलाइन भुगतान करने वालों को एक प्रतिशत अतिरिक्त छूट दी जाएगी। केवल विशेष परिस्थिति में ही काउंटर खोले जाएंगे। सुबह 7 से 11 बजे तक काउंटर खुलेंगे। काउंटर पर कोविड प्रोटोकॉल का पूरी तरह से पालन किया जाएगा। काउंटर पर लोगों को इस संबंध में आदेश दे दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn